LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

dėl grąžintinų ir grąžintų lėšų ataskaitų formų

2018 m. spalio 1 d. Nr. 3D-698

Vilnius

Vadovaudamasis Lietuvos Respublikos Vyriausybės 2008 m. vasario 13 d. nutarimo Nr. 137 „Dėl Grąžintinų lėšų, susidariusių įgyvendinant Europos Sąjungos žemės ūkio fondų priemones, administravimo taisyklių patvirtinimo“ 321 punktu, Lietuvos Respublikos Vyriausybės 2009 m. balandžio 8 d. nutarimo Nr. 275 „Dėl Grąžintinų lėšų, susidariusių įgyvendinant Europos Sąjungos žuvininkystės fondų priemones, administravimo taisyklių patvirtinimo“ 312 punktu ir atsižvelgdamas į Lietuvos Respublikos žemės ūkio ministro 2011 m. spalio 13 d. įsakymo Nr. 3D-750 „Dėl Grąžintinų lėšų, susidariusių įgyvendinant valstybės pagalbos žemės ūkiui, maisto ūkiui, žuvininkystei ir kaimo plėtrai ir kitas iš valstybės biudžeto lėšų finansuojamas priemones, administravimo taisyklių patvirtinimo“ 30 punktą:

1. T v i r t i n u:

1.1. Europos Sąjungos žemės ūkio fondų, Europos žuvininkystės fondų ir valstybės pagalbos žemės ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių grąžintinų ir grąžintų lėšų ataskaitos formą (pridedama);

1.2. Iš valstybės biudžeto lėšų finansuojamų valstybės pagalbos žemės ūkiui, žuvininkystei ir kaimo plėtrai priemonių, kurias administruoja UAB Žemės ūkio paskolų garantijų fondas, grąžintinų ir grąžintų lėšų ataskaitos formą (pridedama).

2. P a v e d u:

2.1. UAB Žemės ūkio paskolų garantijų fondui ne vėliau kaip per 20 dienų ataskaitiniam ketvirčiui pasibaigus pateikti raštu 1.2 papunktyje nurodytą užpildytą ataskaitos formą Lietuvos Respublikos žemės ūkio ministerijai;

2.2. Lietuvos Respublikos žemės ūkio ministerijos padaliniui, atsakingam už biudžeto planavimą, gavus iš UAB Žemės ūkio paskolų garantijų fondo 1.2 papunktyje nurodytą užpildytą ataskaitos formą, ir Nacionalinei mokėjimo agentūrai prie Žemės ūkio ministerijos ne vėliau kaip per 30 dienų ataskaitiniam ketvirčiui pasibaigus pateikti raštu 1.1 papunktyje nurodytos užpildytos ataskaitos formas Lietuvos Respublikos finansų ministerijai.

Žemės ūkio ministras	Giedrius Surplys